b'\n_START_ARTICLE_\nKraljestvo Polonnaruwa\n_START_SECTION_\nUstanovitev\n_START_PARAGRAPH_\nMesto se nahaja na levem bregu reke Mahaweli. Arheolo\xc5\xa1ki dokazi in zapisi v kronikah ka\xc5\xbeejo, da je mesto staro toliko kot Anuradhapura. Naselje Vijithagama je ustanovil Vijitha leta 400. pr. n. \xc5\xa1t. in se nahaja v bli\xc5\xbeini.\n_START_SECTION_\nZgodovina\n_START_PARAGRAPH_\nPo 1400 letni vladavini Anuradhapurskega kraljestva, sta kralj Raja Raja in njegov sin Rajendra zavzela Anuradhapur in aretirala kralja Mahinda V. ter ga izgnala v Indijo, kjer se je leta 1029 umrl. \xc4\x8cole so premestili prestolnico v Polonnaruwo in 53 let vladali \xc5\xa0rilanki. Polonnaruwo so \xc4\x8cole imenovali jananathapuram. Kralj Vijayabahu I. je premagal \xc4\x8cole in ponovno postavil singalsko dinastijo. Polonnaruwa je bila strate\xc5\xa1ko pomembno naselje v dr\xc5\xbeavi, saj je stalepri pre\xc4\x8dkanju reke Mahaveli Ganga proti Anuradhapuri._NEWLINE_Nekateri vladarji Polonnaruwe so Vijayabahu I. in Parakramabahu I. (tudi Parakramabahu Veliki). Ve\xc4\x8dina Polonnaruwe, ki je ohranjena do danes, izhaja iz 1150-ih, saj so obse\xc5\xbene dr\xc5\xbeavljanske vojne, ki so se odvijale pred nastopom Parakramabahuja na prestol, uni\xc4\x8dile mesto. Parakrama Pandjan II. iz Pandjanskega kraljestva je v trinajstem stoletju zavzel kraljestvo Polonnaruwa in vladal od 1212 do 1215. Nasledil ga je Kalinga Magha, ustanovitelj kraljestva D\xc5\xbeafna. Kalinga Magha je vladal 21 let, dokler ni bil izgnan iz Polonnaruwe leta 1236.\n_START_SECTION_\nPropad\n_START_PARAGRAPH_\nKraljestvo Polonnaruwa je bilo ukinjeno v 14. stoletju, sede\xc5\xbe vlade pa premaknjen v Dambadenijo. \xc4\x8ceprav so k temu prispevali \xc5\xa1tevilni dejavniki, je bil glavni vzrok za opustitev Polonnaruwe kot kraljestva \xc5\xa0rilanke njegova dovzetnost za invazije iz ju\xc5\xbene Indije.\n_START_SECTION_\nTrgovina\n_START_PARAGRAPH_\nKralji, ki so vladali v Polonnaruwi, so se ukvarjali z zunanjo trgovino. V obdobju kralja Parakramabahuja I. je bila \xc5\xa0rilanka samozadostna v ri\xc5\xbeu in ga je tudi izva\xc5\xbeala v \xc5\xa1tevilne dr\xc5\xbeave jugovzhodne Azije in v Indijo. Ljudje so zadovoljili ve\xc4\x8dino svojih potreb, razen soli, ki so jo morali prinesti iz obalnega obmo\xc4\x8dja.\n_START_SECTION_\nReligija\n_START_PARAGRAPH_\nBudizem je v tej dobi \xc5\xa1e naprej glavna vera. Pred singalskimi kralji je bil mo\xc4\x8dan vpliv hinduizma, ki so ga povzro\xc4\x8dili \xc4\x8cole. Opazno je odstranjevanja reliefov krave, pa tudi zaradi prisotnosti templjev \xc5\xa0ive. Po \xc4\x8dolski vladi sta Vijayabahu I. in Parakramabahu I. obnovila veliko samostanov. Razli\xc4\x8dne lo\xc4\x8dine ali nikaje v budizmu je zdru\xc5\xbeil Parakramabahu I.\n_START_SECTION_\nIzobra\xc5\xbeevanje\n_START_PARAGRAPH_\nKralji, ki so vladali v tem \xc4\x8dasu, so zgradili budisti\xc4\x8dne \xc5\xa1ole za menihe, ki so bile znane kot Pirivena. Brahmani so bili edina skupina, ki je imela pravice do izobra\xc5\xbeevanja. Pali in sanskrt sta bila uradna jezika.'